Document ID: 31985R2046

*****
ΚΑΝΟΝΙΣΜΟΣ (ΕΟΚ) αριθ. 2046/85 ΤΗΣ ΕΠΙΤΡΟΠΗΣ
της 24ης Ιουλίου 1985
για τροποποίηση του κανονισμού (ΕΟΚ) αριθ. 1985/74 περί των λεπτομερειών καθορισμού των τιμών αναγωγής και καθιερώσεως τιμής «ελεύθερο στα σύνορα» για τους κυπρίνους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς στον τομέα των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3655/84 (2), και ιδίως το άρθρο 22 παράγραφος 5,
Εκτιμώντας:
ότι το άρθρο 22 παράγραφος 1 του κανονισμού (ΕΟΚ) αριθ. 3796/81 προβλέπει ότι οι τιμές αναγωγής για τους κυπρίνους πρέπει να καθορίζονται πριν από την αρχή κάθε περιόδου εμπορίας · ότι οι τιμές αυτές είναι δυνατόν να διαφοροποιούνται κατά περιόδους που καθορίζονται κατά τη διάρκεια κάθε περιόδου εμπορίας ανάλογα με την εποχιακή εξέλιξη των τιμών·
ότι, δυνάμει του άρθρου 3 του κανονισμού (ΕΟΚ) αριθ. 1985/74 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1701/78 (4), μια από τις περιόδους για την οποία ισχύει τιμή αναγωγής καθορίζεται από την 1η Δεκεμβρίου μέχρι τις 31 Ιουλίου του επόμενου έτους·
ότι από την κτηθείσα πείρα φάνηκε ότι είναι αναγκαίο να διαχωρισθεί η περίοδος αυτή σε δύο μέρη· ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 1985/74·
ότι η Επιτροπή Διαχειρίσεως των Προϊόντων Αλιείας δεν διετύπωσε γνώμη εντός της προθεσμίας που ορίσθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 1985/74 αντικαθίσταται από το ακόλουθο κείμενο:
«Καθορίζεται τιμή αναγωγής για τους κυπρίνους·
- για την περίοδο από την 1η Αυγούστου μέχρι τις 30 Νοεμβρίου,
- για την περίοδο από την 1η Δεκεμβρίου μέχρι τις 31 Δεκεμβρίου,
- για την περίοδο από την 1η Ιανουρίου μέχρι τις 31 Ιουλίου».
Άρθρο 2
Ο παρών κανονισμός αρχίζει να ισχύει την 1η Αυγούστου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1985.

Labels: 3
2
6